Legal Document

Category: 264

Text:
96. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ  Αριθ.Φ.102/1007 της 8/22 Ιουλ. 1999 (ΦΕΚ Β’1506) Αναπροσαρμογή των παρεχομένων συντάξεων του Ταμείου Ασφαλίσεως Δημοτικών και Κοινοτικών Υπαλλήλων, στους εξελθόντες μέχρι 31.12.1996 συνταξιούχους του, σύμφωνα με τις διατάξεις του Νόμ.2Ν70/97. Έχοντας υπόψη: 1. Τις διατάξεις του άρθρ.4 παρ.2 και 13 του νόμ.2592/1998 (ΦΕΚ 57/98). 2.Τις διατάξεις του νόμ.2470/1997 (ΦΕΚ 89/97). 3. Τις διατάξεις των άρθρ.23 παρ.1 στοιχ. στ και 24 παρ.1 και παρ.2 στοιχ. γ, 26 παρ.1 και 27 παρ.1 στοιχ.δ του Νόμ.1558/85 (97 Α΄). 4.Την αριθ.οικ. 1749/9.11.1998 κοινή απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στον Υφυπουργό Εργασίας και Κοινωνικών Ασφαλίσεων Φ.Ιωαννίδη» (Β’ 1171). 5.Το άρθρ.27 του νόμ.2081/1997 (Α’154) όπως αντικαταστάθηκε με τις διατάξεις του άρθρ.1 του Νόμ.2469/97 (Α’38). 6.Την από 30.6.99 οικονομική έκθεση της Δ/νσης Αναλογιστικών Μελετών της Γ.Γ.Κ.Α.  7.Το γεγονός ότι, από τις διατάξεις της απόφασης προκαλείται δαπάνη σε βάρος του προϋπολογισμού του Ταμείου Ασφάλισης Δημοτικών και Κοινοτικών Υπαλλήλων ύψους 1600 εκατ. δρχ. περίπου κατά το πρώτο πλήρες έτος εφαρμογής της και για την οποία έχει εγγραφεί πίστωση στον ΚΑΕ 0621,  για τα επόμενα δε πέντε έτη η δαπάνη αυτή θα καλύπτεται από τα έσοδα του Ταμείου και θα βαρύνει ανάλογα τον παραπάνω κωδικό. 8.Την απόφαση του Δ.Σ. του Ταμείου ασφαλίσεως Δημοτικών και Κοινοτικών Υπαλλήλων που ελήφθη στην αριθ.13/27.5.99 συνεδρίασή του. 9.Το γεγονός ότι, με την αριθ.Φ.102/1051/17.7.98 Υπουργική Απόφαση χορηγήθηκε από 1.1.98 ποσοστό 20% των διαφορών που προέκυψαν από τον επανυπολογισμό των συντάξιμων αποδοχών σύμφωνα με τις συνδυασμένες διατάξεις των παρ.2 και 13 του άρθρ.4 του Νόμ. 2592/1998 των συνταξιοδοτηθέντων μέχρι 31.12.96 από το ΤΑΔΚΥ, αποφασίζουμε: Την χορήγηση του υπολοίπου ποσοστού 80% της διαφοράς που προέκυψε κατόπιν της αριθ. 102/1051/17.7.98 (ΦΕΚ 820/Β΄/6.8.98) Υπουργικής Απόφασης από 1.1.1999. 3.Β.δ.95-96 Ταμείο Σύνταξης Δημοτ. και Κοινοτ. Υπαλλήλων